als_Latn dik_Latn sag_Latn
Maqedonia para kohe edhe në tërësi e ka paguar borxhin ndaj Fondit Monetar Ndërkombëtar (FMN). Me transaksionin e djeshëm në Uashington, është dërguar edhe kësti i fundit nga linja kreditore për përkujdesje, me vlerë prej 174 milionë dollarëve.
Me këtë, siç kumtoi sot zëvendëskryeministri dhe ministri i Financave Zoran Stavreski, janë kursyer pesë milionë euro në interesa dhe dallime në këmbim valutor, ndërsa është përmirësuar edhe imazhi i vendit pasi borxhi publik dhe shtetëror është zvogëluar për 1,7 përqindje të pikave.
Kredia me vlerë prej 312 milionë dollarëve u mor në vitin 2011, dhe filloi të kthehet kah mesi i vitit 2014.
-Që t’i ikim rrezikut nga rritja e mëtejshme e dollarit amerikan dhe në këtë mënyrë të kursejmë para, bëmë analiza duke marrë parasysh të gjitha skenarët e mundshëm dhe vlerësimet për lëvizjen e mëtejshme të valutës amerikane në krahasim me euron dhe vendosëm se është mirë dhe e dobishme që në kohë të paguhen 174 milionë dollarët, theksoi Stavreski.
Sipas tij, çdo herë kur ekonomia shkon mirë dhe kur buxheti ka mjaftë mjete, Qeveria mundohet, përmes politikës proaktive, të bëjë gjithçka për ta zvogëluar borxhin.
Ministri në konferencën e sotme për shtyp njoftoi edhe se agjencia kreditore Fiç e konfirmoi BB+ rejtingun e Maqedonisë me paraqitje stabile.
-Kjo është edhe një konfirmim për rezultatet e mira të ekonomisë së Maqedonisë dhe për perspektivat e saj të mira, theksoi Stavreski.
als_Latn als_Latn als_Latn als_Latn als_Latn als_Latn als_Latn